এরশাদের মন্ত্রিসভা
২৪ মার্চ ১৯৮২ সালে হুসেইন মুহাম্মদ এরশাদ এক রক্তপাতহীন ক্যু’র মাধ্যমে বিচারপতি আবদুস সাত্তারের সরকারকে ক্ষমতাচ্যুত করেন। এবং সামরিক শাসন জারি করেন। এরপর রাজনৈতিক দল গঠনের প্রক্রিয়া চালাতে থাকেন। ১৯৮৫ সালের শেষ দিকে এরশাদ জনদল, বিএনপির একাংশ, ইউপিপি, গণতান্ত্রিক পার্টি ও মুসলিম লীগের সমন্বয়ে গঠন করেন জাতীয় ফ্রন্ট। কাজী জাফর স্বেচ্ছায় ইউপিপি ভেঙে এরশাদের দলে যোগ দেন। ১ জানুয়ারি ১৯৮৬ সালে জাতীয় পার্টি গঠিত হয়। পার্টির প্রতিষ্ঠাতা চেয়ারম্যান হন এরশাদ এবং মহাসচিব হন এম এ মতিন। মন্ত্রিসভাটি কার্যকর ছিল ৬ ডিসেম্বর ১৯৯০ সাল পর্যন্ত।